**Ōsaki** (jap. 大崎市, *Ōsaki-shi*) on Japanin kaupunki Honshūn saarella Tōhokun alueella Miyagin prefektuurissa. Se sijaitsee sisämaassa prefektuurin keski- ja luoteisosassa. Muodoltaan pitkänomainen kaupunki ulottuu Ōsakin tasangolta Eaijoen vartta pitkin luoteeseen Ōuvuorille. Lännessä kaupunki rajautuu Yamagatan prefektuuriin, pohjoisessa Akitan prefektuuriin. Ōsakissa on 128 435 asukasta (marraskuussa 2020) ja sen pinta-ala on 796,81 neliökilometriä.

Historia
--------

Ōsaki on kaupunkina suhteellisen nuori: se perustettiin vuonna 2006 liittämällä yhteen Furukawan kaupunki sekä Iwadeyaman, Kashimadain, Matsuyaman, Narukon, Sanbongin ja Tajirin maaseutukaupungit. Asutus alueella on vanhaa, ja sieltä on löydetty arkeologisia kohteita jo jōmon-kaudelta. Kaupungin keskusta sijaitsee Furukawassa, jonne Ōsaki-klaanin vasallit perustivat linnan Muromachi-kaudella. Sittemmin Edo-kaudella 1600–1800-luvuilla se kehittyi ympäröivän maaseutualueen markkinapaikkana ja liikenteen solmukohtana Ōshū-kaidō-tiereitillä.

Talous
------

Ōsakiin on sijoittunut muun muassa elektroniikka- ja sementtiteollisuutta sekä autoteollisuuden liitännäisteollisuutta. Maaseutualueilla tuotetaan etenkin riisiä, mutta myös vihanneksia sekä naudan- ja sianlihaa. Narukon alueen perinteisiä tuotteita ovat lakkatyöt ja *kokeshi*-nuket, Iwadeyamassa valmistetaan bambuesineitä.

Liikenne
--------

Ōsakia palvelevat JR Higashi-Nihonin Tōhoku-päälinja ja Rikuu-itälinja sekä suurnopeusjunayhteys Tōhoku Shinkansen.

Kulttuuri ja nähtävyydet
------------------------

Matkailijoita Ōsakiin houkuttelevat esimerkiksi Naruko-onsenin ja Onikōbe-onsenin kuumat lähteet. Narukossa sijaitsee myös Narukon rotko, joka tunnetaan ruskastaan. Osa alueesta kuuluu Kurikoman puolikansallispuistoon.

Ōsakin rakennettuun kulttuuriperintöön kuuluu Iwadeyamassa sijaitseva Date-klaanin entinen koulu Yūbikan puutarhoineen.

Kuvia
-----

* Yūbikan Edo-kaudeltaYūbikan Edo-kaudelta
* Naruko-onsenNaruko-onsen
* Narukon patoNarukon pato
* Satomiyan Araogawa-jinjaSatomiyan Araogawa-jinja
* Furukawan rautatieasemaFurukawan rautatieasema

Lähteet
-------

1. 1 2 3 4  人口・世帯数・面積 Osaki City.  Arkistoitu 26.1.2021. Viitattu 15.11.2020.
2. 1 2 3  大崎市の花・市の木・市の鳥を制定しました Osaki City.  Arkistoitu 15.8.2017. Viitattu 15.11.2020.
3. 1 2 3 4 5 6  ブリタニカ国際大百科事典 小項目事典: 大崎市 Kotobank. Viitattu 15.11.2020.
4. 1 2 3 4 5  日本大百科全書: 大崎（市） Kotobank. Viitattu 15.11.2020.

Aiheesta muualla
----------------

* Kuvia tai muita tiedostoja aiheesta **Ōsaki** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Miyagin prefektuuri |
| --- |
|  |
| Kaupungit | 
* Higashi-Matsushima
* Ishinomaki
* Iwanuma
* Kakuda
* Kesennuma
* Kurihara
* Natori
* Ōsaki
* Sendai (pääkaupunki)
* Shiogama
* Shiroishi
* Tagajō
* Tome
* Tomiya

 |  |
|  |
| Kunnatpiirikunnittain | **Igun piirikunta** (Marumori) · **Kamin piirikunta** (Kami · Shikama) · **Kattan piirikunta** (Shichikashuku · Zaō) · **Kurokawan piirikunta** (Ōhira · Ōsato · Taiwa) · **Miyagin piirikunta** (Matsushima · Rifu · Shichigahama) · **Motoyoshin piirikunta** (Minami-Sanriku) · **Oshikan piirikunta** (Onagawa) · **Shibatan piirikunta** (Kawasaki · Murata · Ōgawara · Shibata) · **Tōdan piirikunta** (Misato · Wakuya) · **Watarin piirikunta** (Watari · Yamamoto) |

 |